stanford-oval/wikipedia huggingface dataset:
รายชื่อตัวละครในจัสติสลีก
กลุ่มผู้ก่อตั้งสภายุติธรรม > แฟลช (The Flash)

ชื่อจริง วอลลี่ เวสท์ (ตามเนื้อเรื่อง) เป็นบุรุษที่ไวที่สุดในโลก (เขาเคยแข่งกับซูเปอร์แมนในเรื่องซูเปอร์แมน) พลังของเขาได้รับมาจากโลกแห่งความเร็ว (Speed Force) และสืบทอดมาจากรุ่นพี่ของเขา แบรี่ อัลเลน หรือ Flash คนที่ 2 (รุ่นก่อน) ซึ่งพลังของเขานั้นจะแตกต่างจากแฟลชคนอื่นๆคือพลังของเขาจะต้องสร้างมาจากภายใน(จิต) เพราะพลังที่ได้มาอยู่ในช่วงตรงกลางของจักรวาลแห่งความเร็วต่างจากคนอืนๆที่ได้มาจากอาณาบริเวณ แฟลชยังได้รับพลังในการยืดหยุ่นร่างกายเมื่อวิ่งด้วยความเร็วและยังมีออร่าที่ป้องกันไม่ให้ร่างกายของเขาเสียดสีกับเสื้อผ้า สามารถส่งถ่ายโอนความเร็วให้กับวัตถุจนเกิดแรงสั่นสะเทือนถึงขั้นระเบิดได้ และเพราะความสามารถในการวิ่งเร็วของเขานั่นเองทำให้ร่างกายของแฟลชเผาผลาญพลังงานมากกว่าคนปกติ จึงมักเป็นคนกินจุ และชอบของหวานเสมอ โดยส่วนมากแฟลชมักจะเป็นตัวโจ๊กของกลุ่ม ชอบแหย่สมาชิกคนอื่นๆ ชอบหลีหญิงและชอบปล่อยมุข และอีกทั้งเขาสามารถวิ่งรอบโลก 3 รอบได้โดยไม่ถึง 2 วินาที แต่จริงๆแล้วพลังที่แท้จริงของ วอลลี่ เวสท์ คือความเร็วที่เหนือกาลเวลาซึ่งทำให้เขาถูกส่งกลับไปยังโลกแห่งความเร็ว(ตาม Justice League Unlimited episode Divided we fall) แต่ก็ถูกช่วยกลับมา ให้เสียงโดย Michael Rosenbaum
กลุ่มผู้ก่อตั้งสภายุติธรรม > ฮอคว์เกิร์ล (Hawkgirl)

ชื่อจริง ไชยีร่า ฮอล เป็นคนมาจากดาวธานากา ซึ่งเป็นมนุษย์ที่สามารถบินได้ เธอมีลูกตุ้มเป็นอาวุธประจำตัวของเธอซึ่งสามารถปล่อยพลังงานไฟฟ้าออกมาได้ และเธอหลงรักกรีนแลนเทิร์น ให้เสียงโดย Maria Canals
กลุ่มผู้ก่อตั้งสภายุติธรรม > นักล่ามนุษย์ชาวดาวอังคาร (Martian Manhunter)

ชื่อจริง จอห์น โจนซ์ เป็นชาวดาวอังคารที่เหลือรอดจากการโจมตีของสิ่งมีชีวิตจากต่างดาวเพียงคนเดียว เมื่อเสร็จสิ้นภารกิจเขาไม่มีบ้านให้กลับไป เขาจึงเลือกอยู่กลับกลุ่มสภายุติธรรมแทน ความสามารถของเขาคือการเปลี่ยนร่าง, ล่องหนและอ่านจิตใจผู้อื่น ข้อเสียคือแพ้ไฟ  จอห์นยังคงคิดถึงบ้านเกิดและครอบครัวของเขาทำให้เขาถูกมอร์เกน เลอ เฟย์ หลอก ในตอน A Knight of Shadows ให้เสียงโดย Carl Lumbly
กลุ่มสภายุติธรรมเพิ่มเติม

เป็นเหล่าซูเปอร์ฮีโร่ที่เพิ่มเติมเข้ามาในภาคอันลิมิเต็ด โดยส่วนมากพวกเขามักจะทำหน้าที่รับภารกิจต่างๆ แต่บางคนก็ไม่ได้เข้ากลุ่มอย่างเป็นทางการ
กลุ่มสภายุติธรรมเพิ่มเติม > อะตอม (Atom)

ชื่อจริง เรย์ พาลเมอร์ เป็นนักวิทยาศาสตร์ด้านนาโนเทคโนโลยี เขามีชุดและเข็มขัดที่สามารถย่อร่างของเขาและคนใกล้เคียงให้เล็กระดับที่ตามองไม่เห็นได้ เขามักจะรับภารกิจที่ต้องการซอกซอนเข้าไปในบริเวณที่คนทั่วไปเข้าไม่ได้ ให้เสียงโดย John C. McGinley
กลุ่มสภายุติธรรมเพิ่มเติม > อะตอมสแมชเชอร์ (Atom Smasher)

ชื่อจริง อัลเบิร์ต รอธสไตน์ เขามีพลังที่จะขยายร่างกายให้ใหญ่ขึ้นได้และใช้ต่อสู้กับฝ่ายตรงข้าม เขาไม่มีบทพูดและบทบาทเด่นในตอนมากนัก
กลุ่มสภายุติธรรมเพิ่มเติม > แอซเท็ค (Aztek)

ยังไม่มีใครทราบชื่อจริงของเขา พลังของเขาเหมือน Superman ทุกประการเช่น ยิงเลเซอร์ ความเร็วสูง บิน หรือ X-ray เขาได้เข้าร่วมลีกส์หลังจากจัดการเหล่าทานากาเรียนที่บุกโลก ให้เสียงพากย์โดย Chris Cox และ Corey Burton
กลุ่มสภายุติธรรมเพิ่มเติม > แบล็ค คานารี่ (Black Canary)

ชื่อจริง ไดน่าห์ ลอเรล แลนซ์ เธอมีคลื่นเสียงความถี่สูงและการต่อสู้เชิงศิลปะป้องกันตัวที่ยอดเยี่ยม ให้เสียงพากย์โดย Morena Baccarin
กลุ่มสภายุติธรรมเพิ่มเติม > บลูเดวิล (Blue Devil)

ชื่อจริง แดเนี่ยล แครก แคสสิดี้ เป็นสตันท์แมนที่ใส่ชุดปีศาจสีฟ้าซึ่งมีพลังลึกลับจนในที่สุดร่างของเขาและชุดได้หลอมรวมกัน เขาปรากฏบทพูดในตอน "The Destroyer"
กลุ่มสภายุติธรรมเพิ่มเติม > บวาน่าบีสต์ (B'wana Beast)

ชื่อจริง ไมค์ แม็กซ์เวลล์ เขาได้รับหน้ากากและน้ำยาที่ทำให้เขาได้รับพลังความแข็งแกร่งของสัตว์ป่า และพลังพิเศษในการร่วมร่างสัตว์ 2-3 ชนิดเข้าด้วยกันและเป็นสิ่งมีชีวิตที่มีลักษณะพิเศษของสัตว์ที่ใช้ร่วม เขามีบทบาทในตอน "This Little Piggy" ซึ่งเป็นคนช่วยแบทแมนค้นหาสาวน้อยมหัศจรรย์ที่กลายร่างเป็นหมู ให้เสียงพากย์โดย Peter Onorati และเคยร่วมร่างของแบทแมนกับสัตว์เพื่อต่อสู้กับกอริล่าแก๊ง และก็เคยโดนตัวร้ายจับไปเพื่อใช้พลังของเขาในการครองโลกแต่เขาก็ต่อสู้และเสียสละชีวิตเพื่อปกป้องโลก
กลุ่มสภายุติธรรมเพิ่มเติม > บูสเตอร์โกลด์ (Booster Gold)

ชื่อจริง ไมเคิล จอห์น คาร์เตอร์ เป็นยามเฝ้าพิพิธภัณฑ์เมโทรโพลิสในศตวรรษที่ 25 เขาอยากจะเป็นซูเปอร์ฮีโร่จริงๆเหมือนที่แสดงในพิพิธภัณฑ์ จึงจัดแจงขโมยอุปกรณ์ต่างๆในพิพิธภัณฑ์มาใส่และย้อนเวลาไปศตวรรษที่ 20 เพื่อมาเป็นซูเปอร์ฮีโร่ซะเอง เขามีหุ่นคู่หูชื่อ สกีตต์ และมักชอบทำตัวเด่นอยากดัง แต่เขามักถูกคนเข้าใจผิดว่าเป็นกรีนแลนเทิร์นบ่อยๆ ให้เสียงพากย์โดย Tom Everett Scott และสกีตต์โดย Billy West
กลุ่มสภายุติธรรมเพิ่มเติม > กัปตันอะตอม (Captain Atom)

ชื่อจริง นาธานเนียล คริสโตเฟอร์ อดัม เป็นหน่วยกองทัพอากาศสหรัฐฯ ร่างกายของเขาเป็นพลังงานและต้องบรรจุอยู่ในชุดพิเศษ ซึ่งชุดก็ถูกทำลายหลายครั้ง แต่ก็คืนชีพให้เขาขึ้นมาใหม่ได้ ให้เสียงพากย์ในตอนแรกโดย George Eads และเปลี่ยนมาเป็น Chris Cox
กลุ่มสภายุติธรรมเพิ่มเติม > ชาแซม (Shazam)

ชื่อจริง วิลเลี่ยม โจเซฟ "บิลลี่" แบสตัน เขาเป็นเด็กชายที่ได้รับพลังจากพ่อมดชาแซมเนื่องจาก Black Adam ผู้ซึ่งหมดหน้าที่จากการเป็นผู้ปราบบาปทั้ง 7 ต้องการตำแหน่งเดิมจึงเดินทางเข้ามจักรวารมาเพื่อกำจัดเขาแต่ทว่าตัววิลเลี่ยมได้พลังมาแล้วทั้งสองจึงเป็นศัตรูกัน เมื่อใดก็ตามที่เขาต้องการเปลี่ยนร่างเขาจะตะโกนขึ้นมาว่า "ชาแซม!" สายฟ้าจะผ่ามาที่ร่างของบิลลี่ และกลายเป็นกัปตันมาร์เวล และเนื่องด้วยตัวตนที่แท้จริงของเขายังเป็นเด็ก ทำให้กัปตันมาร์เวลออกจะมีอุปนิสัยเหมือนเด็กๆ
กัปตันมาร์เวลเป็นเพียงผู้เดียวในสมาคมที่สามารถสู้ได้สูสีใกล้เคียงกับซุปเปอร์แมนมากเพียงแค่ไม่มี สายตาความร้อน ลมหายใจเยือกแข็ง
กลุ่มสภายุติธรรมเพิ่มเติม > ครีปเปอร์ (Creeper)

ชื่อจริง แจ๊ค ไรเดอร์ เขาเป็นนักข่าวที่ได้รับอุปกรณ์วิทยาศาสตร์และกลายมาเป็นครีปเปอร์ พลังคือ ปีนป่ายกำแพงและมีความคล่องแคล่วว่องไว เขาปรากฏตัวมาแค่ไม่กี่ตอนเท่านั้น
ให้เสียงพากย์โดย johndan schedule
กลุ่มสภายุติธรรมเพิ่มเติม > คริมสัน อเวนเจอร์ (Crimson Avenger)

ชื่อจริง ลี วอลเตอร์ ทราวิส เขาเป็นนักปราบอาชญากรที่สวมชุดสีแดงทั้งตั้ว เขาปรากฏตัวเพียงไม่กี่ตอนและยังไม่มีกระทั่งบทพูดด้วย
กลุ่มสภายุติธรรมเพิ่มเติม > คริมสันฟ็อกซ์ (Crimson Fox)

ชื่อจริงน่าจะเป็น วิเวียน ดี'อารามิส เธอเป็นซูเปอร์ฮีโร่จากฝรั่งเศสที่เบื้องหน้าเป็นคนทำน้ำหอม
กลุ่มสภายุติธรรมเพิ่มเติม > ดร.ไลท์ (Dr.Light)

ชื่อจริง คิมิโยะ โทชิ เธอเป็นนักดาราศาสตร์ และมีพลังรวบรวมและปล่อยพลังแสงได้ ให้เสียงพากย์โดย Lauren Tom
กลุ่มสภายุติธรรมเพิ่มเติม > ดร.มิด-ไนท์ (Dr.Mid-Nite)

ชื่อจริง ชาร์ล M. แม็คไนเดอร์ เขาเป็นหมอศัลยกรรมที่ถูกระเบิดจากกลุ่มประท้วงปาใส่จนทำให้เขาตาบอดในเวลากลางวัน แต่จะมองเห็นได้เต็มที่ในเวลากลางคืนและมืดสนิท เขาจึงประดิษฐ์อุปกรณ์สำหรับมองในเวลากลางวันและสร้างความมืด เขามีสัญลักษณ์เป็นนกเค้าแมว เพราะนกเค้าแมวทำให้เขารู้ถึงพลังของตนเอง (เช่นเดียวกับแบทแมน)
กลุ่มสภายุติธรรมเพิ่มเติม > โดฟและฮอคว์ (Dove, Hawk)

สองพี่น้องฮอลล์ ดอนและแฮงค์ ฮอลล์ ทั้งสองเป็นนักปราบอาชญากรที่สวมชุดนกออกต่อสู้กับเหล่าร้าย ทั้งสองไม่มีพลังพิเศษ
กลุ่มสภายุติธรรมเพิ่มเติม > มนุษย์ยางยืด (Elongated Man)

ชื่อจริง แรนดอล์ฟ "ราล์ฟ" วิลเลี่ยม ดิบนี่ เขาเป็นนักเคมีที่ทำการทดลองสารยืดหยุ่นให้กับตัวเอง
กลุ่มสภายุติธรรมเพิ่มเติม > เดอะเดม่อน (Etrigan the Demon)

ชื่อจริงคือ เจสัน บลัด (jason blood)
กลุ่มสภายุติธรรมเพิ่มเติม > ไฟร์ (Fire)

ชื่อจริง บรีทีช ดาคอตตา (Breatriz Dacotta) เกิดที่บราซิล แต่ก่อนเขาทำงานเป็นสายลับสืบเรื่องสารเคมีลึกลับที่สามารถติดไฟได้ตลอดเวลา เนื่องด้วยอุบัติเหตุทำให้เธอได้พลังจากสารนี้ คู่หูเธอคือ Ice
กลุ่มสภายุติธรรมเพิ่มเติม > กรีนแอโร่ว์ (Green Arrow)

ชื่อเดิมคือ โอลิเวอร์ ควีน (Oliver Queen) เป็นเพลย์บอยร้อยล้าน (คล้ายๆกับแบทแมน) แต่เมื่อเกิดอุบัติเหตุเรือแตกที่ทำให้เขาต้องติดเกาะ สัญชาตญาณจึงสร้างความสามารถพิเศษๆให้กับเขา และกรีนแอโรว์ก็ใช้มันเรื่อยมาในการปราบเหล่าร้าย
กลุ่มสภายุติธรรมเพิ่มเติม > ยิปซี (Gypsy)

ชื่อจริง ซินเทีย เรนัล (Cynthia Reynolds) พลังของเธอคือล่องหนและพลังจิตคล้ายๆกับ Martian manhunter
กลุ่มสภายุติธรรมเพิ่มเติม > ฮอว์คแมน (Hawkman)

ฮอคว์แมนจะเป็นนักโบราณคดีชื่อคาร์เตอร์ ฮอลล์ (Carter Hall) ซึ่งเป็นคู่ของฮอคว์เกิร์ล (ชายฮาร่า) ในชาติปางก่อน
กลุ่มสภายุติธรรมเพิ่มเติม > ฮันเทรส (Huntress)

ชื่อจริงคือ เฮเลน่า เบติเนลลี่ (helena Betinelly) ลูกสาวมาเฟียใหญ่ผู้ล่วงลับ เธอถูกไล่ออกจากสภาเพราะพยายามฆ่าคนที่ฆ่าพ่อของเธอ แต่ในหนังสือการ์ตูน เธอจะเป็นหนึ่งในกลุ่มBirds of Prey
กลุ่มสภายุติธรรมเพิ่มเติม > อาวร์แมน (Hourman)

เขามีสองคนคือ คนแรกชื่อจริง เรกซ์ ไทเลอร์ (Rex Tyler) และอีกคนคือลูกชายของเขาชื่อ ริกซ์ ทีเรอร์ (Rick Tyler) พวกเขาใช้รับวิตามินที่ชื่อ มิลาโคล (Miraclo) ในการต่อสู้ทำให้เขามีพลังและความเร็วมหาศาลซึ่งมีผลแต่ชั่วโมงเดียว
กลุ่มสภายุติธรรมเพิ่มเติม > ไอซ์ (Ice)

ชื่อจริง ทอร่า โอลาฟสดอตเตอร์ (Tora Olafsdotter) เขาเป็นลูกสาวของราชาน้ำแข็งที่นอร์เวย์ เขาได้ออกจากอาณาจักรเพื่อสำรวจโลกภายนอก คู่หูเธอคือ Fire
กลุ่มสภายุติธรรมเพิ่มเติม > ลองชาโดว์ (Long Shadow)

เขาไม่มีชื่อจริงเนื่องจากไม่ใช่คน เขาเป็นตัวทดลองขององค์กรรัฐบาล ซึ่งเขาแยกตัวออกจากทีมเนื่องจากเห็นว่าทีมเขาทำสิ่งไม่ดี ภายหลัง Justice league ได้ให้เขาเช้าร่วมด้วย เขามีพละกำลังมหาศาลสามารถขยายตัวได้
กลุ่มสภายุติธรรมเพิ่มเติม > มิสเตอร์เทอริฟิค (Mr.Terrific)

เป็นนักเวทย์ผู้เชี่ยวชาญ อาศัยอยู่บนหอคอยเวทมนตร์กับภรรยา ซึ่งบางทีจะมีแขกมาขออาศัยพักเป็นครั้งคราว
กลุ่มสภายุติธรรมเพิ่มเติม > นีเมซิส (Nemesis)

ชื่อจริงของเขาคือ โทมัส แอนดริว เทรซเซอร์ (Thomas Andrew Tresser) เขาใช้ปืนคู่ใจเป็นอาวุธซึ่งเขามีบทบาทใน Suicide squad ด้วย
กลุ่มสภายุติธรรมเพิ่มเติม > ออพซิเดียน (Obsidion)

เขาไม่ใช่มนุษย์แต่เป็นสารชีวนะที่มีคนสังเคราะห์ขึ้นให้เป็นมนุษย์ เขามีชื่อเรียกว่า ทอด ไรซ์ (Todd Rice) หรือชื่อเล่นก็คือ เจมส์ (James) ซึ่งเป็นลูกชายชีวภาพของ แอเลน สกอต (Allan Scott) พลังของเขาคือสามารถแปลงกายเป็นเงาและบินได้
กลุ่มสภายุติธรรมเพิ่มเติม > โอไรอ้อน (Orion)

เป็นลูกชายของดาร์กไซด์ แต่เป็นลูกบุญธรรมของพ่อเหนือหัวแห่งนิวเจเนซิสตามสนธิสัญญาสงบศึก (มาเข้าร่วมสภาในตอนหลัง)
กลุ่มสภายุติธรรมเพิ่มเติม > เควสชั่น (Question)

ชื่อจริง วิกซ์ เซจ (Vic Sage) เขาเป็นสมาชิกที่ดูลึกลับเขามีใบหน้าแต่ใส่หน้ากากปกปิดไว้ เขามาสามารถแปลงกลายเลียนแบบคนอื่นได้อย่างแบบเนียน และคบหากับ Huntress
กลุ่มสภายุติธรรมเพิ่มเติม > สตีล (Steel)

ชื่อจริง จอห์น เฮนรี (John Henry) เขาเคยร่วมต่อสู้ Metallo หุ่นยนต์ที่มีคริปตอนไนต์เป็นพลังกับ Superman
กลุ่มสภายุติธรรมเพิ่มเติม > มนุษย์สสาร (Metamorpho)

ชื่อจริง เร๊กซ์ เมสัน เป็นเพื่อนเก่าของจอห์น สจ๊วต เพราะเป็นนาวิกโยธินเช่นกัน เขารักกับแซฟไฟร์ ลูกสาวของแสต็กเจ้าของโรงงานสารเคมี เขาถูกสารเคมีระเบิดทำให้ร่างกายสามารถเปลี่ยนเป็นสารเคมีชนิดใดๆก็ได้ ในเนื้อเรื่องเขาปะทะกับจัสติสลีกด้วยความเข้าใจผิด และท้ายที่สุดก็สละชีวิตเพื่อหยุดยั้งแสต๊กซึ่งใช้วิธีเดียวกับเขากลายเป็นสัตว์ประหลาดขนาดยักษ์ แต่ก็ฟื้นขึ้นมาได้ด้วยการรวบรวมร่างกายเข้าด้วยกัน ให้เสียงโดย Tom Sizemore
กลุ่มสภายุติธรรมเพิ่มเติม > วิกิลันเต้(Vigilante)

ชื่อจริง เกร็ก ซันเดอร์ (Greg Saunders) เขาเป็นมือปืนคาวบอยที่ฝีมือแม่นยำพอๆกับ Deadshot
กลุ่มสภายุติธรรมเพิ่มเติม > อควาแมน (Aquaman)

เป็นผู้ครองโลกใต้สมุทธ ในตอน The Enemy Belows เขาถูกน้องชายของเขา ลอร์ดโอม ลอบสังหารหมายจะชิงบัลลังก์ของแอตแลนติส เขาสูญเสียมือขวาไปเพื่อช่วยลูกของเขา ในปัจจุบันเขาอยู่กับดร.เฟทและคอยมาช่วยเหลือพวกจัสติสลีกจากทางทะเล ให้เสียงโดย Scott Rummell
กลุ่มสภายุติธรรมเพิ่มเติม > ดร.เฟท (Dr.Fate)

ชื่อจริง เคนส์ เดลสัน(ใน young justice) เขาเป็นพ่อมดที่สามารถใช้เวทมนตร์และเจาะเข้าไปในความคิดของผู้อื่นได้ บินได้ ให้เสียงโดย Oded Fehr
กลุ่มสภายุติธรรมเพิ่มเติม > ซาทานนา (Zatanna)

ชื่อจริง ซาทานนา ซาทารา (Zatanna Zatara) มีความสามาถใช้เวทมนตร์ ที่สามารถทำอะไรก็ได้ เช่น บิน ย้ายสิ่งของ แช่แข็ง เผาไฟ และมีความสามารถด้านเวทยมนต์โบราณ คาถาของเธอจะเป็นการพูดกลับหลัง สลับกัน และเป็นลูกสาวของ Dr.Fate
กลุ่มสภายุติธรรมเพิ่มเติม > เรดทอร์นาโด (Red Tornado)

เขาไม่มีชื่อจริงเพราะเขาเป็นหุ่นยนต์ เขามีพลังคือปล่อยพายุทอร์นาโด
สมาชิกในอนาคต

เป็นสมาชิกของกลุ่มจัสติสลีกในอนาคตอีก 50 ปีข้างหน้าที่ปรากฏตัวใน จัสตีสลีก อันลิมิเต็ด ในตอน The Once and Future Thing และ Epilogue เรื่อง แบทแมนบียอนด์ ในตอน The Call และ สแตติคช๊อค ในตอน Future Shock
อควาเกิร์ล (Aquagirl)
แบทแมน (เทอร์รี่ แมคกินนิส)
บิ๊ก บาร์ดา (Big Barda)
เกียร์ (Gear)
กรีนแลนเทิร์น (ไค-โร)
สแตติค (Static)
วอร์ฮอว์ค (Warhawk)
กลุ่มพันธมิตร

เป็นกลุ่มที่คอยช่วยเหลือสภายุติธรรม
กลุ่มพันธมิตร > บริษัทกรีนแลนเทิร์น ไม่จำกัดหรือผู้พิทักษ์จักรวาล (Green lantern Corp.)

เป็นกล่มของ Green Lantern ซึ่งมีอำนาจในการเลือกผู้ครอบครองแหวน
กลุ่มพันธมิตร > จัสติส กิลด์ แห่งอเมริกา

เป็นกลุ่มซูเปอร์ฮีโร่ในหนังสือการ์ตูนที่จอห์น สจ๊วตเคยอ่าน โดยสมาชิกทั้ง 5 คนจะมีพลังและความสามารถคล้ายๆพวกตัสติส ลีค โดยมี เดอะ สตรีค (เหมือนกับแฟลช) , ทอม เทอร์ไบน์ (เหมือนกับซูเปอร์แมน) , กรีน การ์ดแมน (เหมือนกับกรีน แลนเทิร์น) , แคทแมน (เหมือนกับแบทแมน)
กลุ่มพันธมิตร > ราชินีฮิปโปลิต้า

เป็นแม่ของไดอาน่า และเป็นผู้ปกครองเทอมิสกีร่าและหัวหน้าเผ่าเอมะซอนทั้งหมด ให้เสียงโดย Susan Sullivan
กลุ่มพันธมิตร > ผู้พิทักษ์รุ่นเล็ก (Young Justice)

เป็นกลุ่มที่พวกวัยรุ่นหรือญาติๆของสมาชิกใน  Justice League รวมกลุ่มตั้งขึ้นเพื่อเป็นทีมย่อยไว้ทำงานที่ลับๆมีสมาชิกได้แก่
Aqualad (Kaldur'ahm)
Robin/Nightwing (Dick grayson)
Kid flash (Wally west)
Superboy (Conner kent)
Miss Martian (M'gann M'orzz /Megan morse)
Artemis/ tigress (Artemis crock)
Zatanna (Zantanna zatara)
Speedy/ Red arrow (Roy harper)
Rocket (Raguel ervin)
Aquagirl (Tula)
Batgirl (Babara gordon)
Beas boy (Garfield logan)
Blue beetle (Jaime reyes)
Bumble bee (Karan beecher)
Guardian (Mal ducan)
Lagoon boy (La'goon)
Robin (Tim drake)
Wondergirl (Cassie sandsmark)
Impulse (bart allen)
Speedy/ Arsenal (Roy harper)
Tempest (Gath)
Static (Virgil hawkins)
ทีม Teen titan

ตัวหลักของเรื่อง ได้แก่
ทีม Teen titan > โรบิน (Robin)

ชื่อจริง "ริชาร์ด 'ดิ๊ก' เกรย์สัน" ไม่มีพลังวิเศษ แต่ใช้อาวุทดัดแปลง เช่น เบิร์ดดาแรง เหมือนแบ็ทแมน
ทีม Teen titan > สตาร์ไฟร์ (Starfire)

ชื่อจริง โครี่แอนเด'อร์ พละกำลังมหาศาลสามารถเหาะได้ และจะยิงสายฟ้าสตาร์จากดวงตาและมือเมื่อโจมตีในระยะไกล
ทีม Teen titan > ไซบอร์ก (Cyborg)

ชื่อจริง "วิคเตอร์ สโตน" เป็นครึ่งคนครึ่งหุ่น มีพละกำลังมาก และมีปืนพลังโซนิคที่แขนทั้งสองข้าง
ทีม Teen titan > บีสท์ บอย (Beast Boy)

ชื่อจริง "การ์ฟีล โลแกน" ตัวสีเขียว สามารถแปลงร่างกลายเป็นสัตว์ต่างๆได้ เช่น ไดโนเสาร์ หมี สุนัข และสัตว์อย่างอื่นอีกมากมาย
ทีม Teen titan > เรเว่น (Raven)

มีพลังจิตประเภทเอ็มแพธ สามารถเหาะได้ ใช้เวทมนตร์คาถาที่มักใช้เสมอคือ "อาซาเรธ เมทริออน ซินธอส" และบางครั้งก็ใช้กลุ่มพลังที่คล้ายกับพลาสม่าสีดำในการโจมตี เวลาเรเวนโมโหจะควบคุมพลังไม่ได้ ความโกรธจะครอบงำเธอ และจะมีตาสีแดง 4 ดวง
กลุ่มศัตรู

เด้ดช๊อท
เฟลิกซ์ เฟ้าสท์
มองกูล
กร๊อด
เล๊กซ์ ลูเธอร์
โจ๊กเกอร์
มอร์เกน เลอ เฟย
อามาโซ่
เบรนนิแอค
เคลย์เฟซ
ดาร์คไซด์
เดสเปอโร่
กิกันต้า
คิลเลอร์ ฟรอสท์
พาราไซท์
เมทัลโล่
อุลตร้าฮิวแมนไนท์
กรันดี้
สตาร์ แซฟไฟร์
ทอยแมน
แวนดัล ซาเวจ
อิมพีเรียกซ์
นายพลชอต
ฟลายเยอร์ฟลาย
กลุ่มจัสติสลอร์ด (ตอนหลังสูญเสียพลังและกลายเป็นคนดี)
ดร.เดสทินี้
ถนนแปลงนาม

| --- | --- |
บรรยายกาศของถนนแปลงนามในกลางปี พ.ศ. 2563

ชื่ออักษรไทย: แปลงนาม
ชื่ออักษรโรมัน: Plaeng Nam
รหัสทางแยก: N157 (ESRI), 131 (กทม.)
ที่ตั้ง: แขวงสัมพันธวงศ์ เขตสัมพันธวงศ์ กรุงเทพมหานคร
ทิศทางการจราจร
↑: ถนนเจริญกรุง » แยกหมอมี
→: ถนนแปลงนาม » ถนนเยาวราช
↓: ถนนเจริญกรุง » แยกเสือป่า
←: ถนนพลับพลาไชย » แยกพลับพลาไชย
ถนนแปลงนาม (อักษรโรมัน: Thanon Plaeng Nam) เป็นถนนสายหนึ่งในกรุงเทพมหานคร ตั้งอยู่ในย่านเยาวราช ในท้องที่แขวงสัมพันธวงศ์ เขตสัมพันธวงศ์  เดิมมีชื่อว่า "ตรอกป่าช้าหมาเน่า" เป็นถนนเส้นสั้น ๆ ระยะประมาณ 100 เมตร เชื่อมระหว่างถนนเจริญกรุงและถนนเยาวราช อยู่ตรงข้ามกับถนนพลับพลาไชย และอยู่ใกล้กับถนนผดุงด้าว หรือซอยเท็กซัส โดยอยู่ก่อนถึงแยกหมอมีจากถนนเจริญกรุง  สาเหตุที่เรียกว่า ตรอกป่าช้าหมาเน่า ก็เนื่องมาจาก ในอดีตพื้นที่ของตรอกนี้คือจุดทิ้งขยะของย่านเยาวราช ใครที่ผ่านตรอกนี้ก็จะพูดเป็นเสียงเดียวกันว่า เหม็นเหมือนกลิ่นหมาเน่าหรือซากศพเน่า ต่อมาได้มีการตัดถนนเยาวราช ทางการได้เข้าปรับปรุงเปลี่ยนแปลงและกำจัดขยะออกไป และเปลี่ยนชื่อให้เป็นมงคลเป็น ซอยแปลงนาม และปรับปรุงขยายเป็นถนนในเวลาต่อมา
บริเวณถนนแปลงนามนี้มีชาวไทยเชื้อสายจีนอาศัยอยู่เป็นจำนวนมาก และเป็นย่านการค้า ซึ่งในถนนแปลงนามนี้มีของต่าง ๆ ที่ขึ้นชื่อมากมาย เช่น เครื่องดนตรีจีน, ตะเกียงเจ้าพายุและของเก่า, เครื่องครัวจีน ในส่วนของร้านอาหารมีหลายอย่างที่หลากหลาย เช่น รังนกและหูฉลาม, หมูสะเต๊ะ, ข้าวต้มและอาหารตามสั่ง, ข้าวหมูแดง, ขนมจีบ, พระรามลงสรง และเป็นที่ตั้งของวัดมงคลสมาคม (อักษรเวียดนาม: Chùa Hội Khánh; จีน: 會慶寺) ศาสนสถานในพุทธศาสนาแบบอนัมนิกาย
สถานที่สำคัญที่อยู่ใกล้เคียง

วัดมังกรกมลาวาส (เล่งเน่ยหยี่)
สถานีวัดมังกร
ศาลเจ้ากวางตุ้ง (สมาคมกว๋องสิวแห่งประเทศไทย)
วัดกันมาตุยาราม
ยูเนี่ยน มอลล์

| --- | --- |
ยูเนี่ยน มอลล์ใน พ.ศ. 2552
th
ที่ตั้ง: เขตจตุจักร กรุงเทพมหานคร
พิกัด: 13°48′49″N 100°33′43″E﻿ / ﻿13.813587°N 100.561841°E﻿ / 13.813587; 100.561841
เปิดให้บริการ: พ.ศ. 2549
จำนวนร้านค้า: 1,240
พื้นที่ชั้นขายปลีก: 150,000 ตารางเมตร (1,600,000 ตารางฟุต)
จำนวนชั้น: 8
ที่จอดรถ: 2,000 คัน
ขนส่งมวลชน:  ห้าแยกลาดพร้าว  พหลโยธิน
ยูเนี่ยน มอลล์ (อังกฤษ: Union Mall) เป็นศูนย์การค้าที่ตั้งอยู่ทางตอนเหนือของกรุงเทพมหานคร บริเวณห้าแยกลาดพร้าว เปิดให้บริการเมื่อวันที่ 12 กุมภาพันธ์ พ.ศ. 2549 มีทั้งหมด 8 ชั้น รวมพื้นที่ 150,000 ตารางเมตร (1,600,000 ตารางฟุต) มีบูธ ร้านค้า และบริการด้านความบันเทิงรวมประมาณ 1,240 แห่ง
ดูเพิ่ม

รายชื่อห้างสรรพสินค้าในกรุงเทพมหานคร
รายชื่อศูนย์การค้าในประเทศไทย
แหล่งข้อมูลอื่น

ศูนย์การค้ายูเนี่ยน มอลล์
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
ถนนมังกร

บทความนี้เกี่ยวกับถนนที่ชื่อถนนมังกร สำหรับถนนที่ได้รับฉายาว่าถนนมังกร ดูที่ ถนนเยาวราช
ป้ายชื่อถนนมังกร ทางฝั่งถนนเยาวราชตัดเข้าย่านสำเพ็ง
แผนที่เขตสัมพันธวงศ์และเขตป้อมปราบศัตรูพ่าย ถนนมังกรปรากฏในชื่อ Mangkon Road
ถนนมังกร (อักษรโรมัน: Thanon Mangkon) ถนนสายหนึ่งในพื้นที่กรุงเทพมหานคร เป็นถนนที่ตัดผ่านถนนสายอื่น ๆ ในลักษณะของซอย ถนนมังกรมีจุดเริ่มต้นจากถนนกรุงเกษม เลียบคลองผดุงกรุงเกษม บริเวณใกล้กับสถานีรถไฟหัวลำโพง ในพื้นที่แขวงป้อมปราบ เขตป้อมปราบศัตรูพ่าย จากนั้นตัดโค้งลงมาทางใต้ผ่านถนนมิตรพันธ์ บริเวณใกล้กับวงเวียน 22 กรกฎาคม จากนั้นตัดผ่านถนนยี่สิบสองกรกฎาคม เลียบข้างวัดพลับพลาชัย และตัดผ่านถนนไมตรีจิตต์ จากนั้นทอดผ่านถนนพลับพลาไชย และตัดผ่านถนนเจ้าคำรบ ผ่านวัดคณิกาผล ตัดผ่านถนนยมราชสุขุม ออกถนนเจริญกรุง และผ่านหน้าวัดกันมาตุยาราม ในพื้นที่แขวงสัมพันธวงศ์ เขตสัมพันธวงศ์ ในย่านเยาวราช จากนั้นตัดผ่านถนนเยาวราช ทอดตัดกับตรอกอิสรานุภาพและซอยผลิตผล ที่ย่านสำเพ็ง พื้นที่แขวงจักรวรรดิ เขตสัมพันธวงศ์ ไปสิ้นสุดที่ถนนทรงวาด
ถนนมังกร เป็นหนึ่งในถนนหกสายที่ถูกตัดขึ้นในสมัยรัชกาลที่ 6 หลังจากเหตุเพลิงไหม้ครั้งใหญ่ที่ตำบลตรอกเต้าหู้ เมื่อปี พ.ศ. 2464 เช่นเดียวกับ ถนนเสือป่า หรือถนนเจ้าคำรบ ซึ่งในเอกสารเรื่องตัดถนนในที่เพลิงไหม้ตรอกเต้าหู้ พบแนวถนนสายที่หกที่ตัดขึ้นโดยการถมคลองวัดพลับพลาไชย มีลักษณะเหมือนกับถนนมังกรในปัจจุบัน จึงสันนิษฐานว่าถนนมังกรช่วงตอนบนของถนนเจริญกรุง อาจจะตัดขึ้นบนพื้นที่ของคลองวัดพลับพลาไชยที่ถูกถม ส่วนถนนมังกรช่วงตอนล่างของถนนเจริญกรุง ยังไม่พบข้อมูลว่าตัดขึ้นในช่วงเวลาใด
ถนนมังกร โดยเฉพาะในช่วงที่ตัดผ่านถนนเยาวราชและย่านสำเพ็ง เป็นย่านการค้าที่คึกคักมาก มีสินค้านานาชนิดจำหน่าย และเป็นที่ตั้งของห้างทองตั้งโต๊ะกัง ห้างทองหรือร้านค้าทองแห่งแรกในประเทศไทย ซึ่งตัวอาคารมีสถาปัตยกรรมที่สวยงามในรูปแบบจีน-โปรตุเกส และชั้นบนสุดเป็นที่ตั้งของพิพิธภัณฑ์ทองคำ อีกทั้งในฝั่งตรงข้ามเป็นที่ตั้งของธนาคารกรุงเทพ สาขาสำเพ็ง ตัวอาคารมีสถาปัตยกรรมที่สวยงามเช่นเดียวกับห้างทองตั้งโต๊ะกัง ซึ่งอาคารทั้งสองได้รับรางวัลอาคารอนุรักษ์ศิลปสถาปัตยกรรมดีเด่น จากสมาคมสถาปนิกสยาม ในพระบรมราชูปถัมภ์ และเป็นโบราณสถานในกรุงเทพมหานคร
แหล่งข้อมูลอื่น

แผนที่และภาพถ่ายทางอากาศของ ถนนมังกร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′41″N 100°30′48″E﻿ / ﻿13.744709°N 100.513208°E﻿ / 13.744709; 100.513208
เร็วโหด..เหมือนโกรธเธอ

| เร็วโหด> .เหมือนโกรธเธอ |
| --- | --- |
ใบปิดภาพยนตร์
กำกับ: นวพล ธำรงรัตนฤทธิ์
บทภาพยนตร์: นวพล ธำรงรัตนฤทธิ์
อำนวยการสร้าง: นวพล ธำรงรัตนฤทธิ์
นักแสดงนำ: ณัฏฐ์ กิจจริต อุรัสยา เสปอร์บันด์ อนุสรา กอสัมพันธ์ วิพาวีร์ พัทธ์ณศิริ กนกวรรณ บุตรชาติ คีตภัทร ป้องเรือ
กำกับภาพ: ณัฐดนัย นาคสุวรรณ
ตัดต่อ: ปนายุ คุณวัลลี
ดนตรีประกอบ: เมลโลว์ จูน
บริษัทผู้สร้าง: เวรี่ แซด พิคเจอร์ส แฮปปี้ เอนดิ้ง ฟิล์ม  
ผู้จัดจำหน่าย: จีดีเอช ห้าห้าเก้า
วันฉาย: 6 เมษายน พ.ศ. 2565
ความยาว: 130 นาที
ประเทศ: ไทย
ภาษา: ไทย
เร็วโหด..เหมือนโกรธเธอ (อังกฤษ: Fast and Feel Love) เป็นภาพยนตร์ไทยแนวล้อเลียน โลดโผน ตลก ที่ออกฉายในปี พ.ศ. 2565 กำกับและเขียนบทโดยนวพล ธำรงรัตนฤทธิ์ นำแสดงโดยณัฏฐ์ กิจจริต และอุรัสยา เสปอร์บันด์ และจัดจำหน่ายโดยจีดีเอช ห้าห้าเก้า
นักแสดง

ณัฏฐ์ กิจจริต แสดงเป็น เกา
อุรัสยา เสปอร์บันด์ แสดงเป็น เจริตา (เจ)
อนุสรา กอสัมพันธ์ แสดงเป็น เมทัล
วิพาวีร์ พัทธ์ณศิริ แสดงเป็น ปอ
กนกวรรณ บุตรชาติ แสดงเป็น แม่ของเกา
คีตภัทร ป้องเรือ แสดงเป็น ไผ่หลิว
การผลิต

เร็วโหด..เหมือนโกรธเธอ มีการประกาศรายชื่อนักแสดงและได้เปิดกล้องถ่ายทำเมื่อวันที่ 24 ตุลาคม พ.ศ. 2564 ผู้กำกับ นวพล ธำรงรัตนฤทธิ์ กล่าวว่า ภาพยนตร์จะดำเนินเรื่องค่อนข้างกระชับกว่าผลงานของเขาก่อนหน้า และเขาตั้งใจที่จะนำเสนอภาพยนตร์แอ็กชันที่สร้างจากชีวิตประจำวันของคนอายุ 30 ปีขึ้น โดยหยิบเรื่องราวใกล้ตัวมาเล่าผ่านกีฬาสแต็ก
การทดลองแสดงบทร่วมกัน ส่วนมากจัดขึ้นบนซูมเนื่องจากการระบาดทั่วของโควิด-19 ในประเทศไทย อุรัสยายังกล่าวว่า "ฉันฟังวงดนตรีร็อก อิแมจินดรากอนส์ บ่อยครั้งเพื่อช่วยให้ฉันสามารถเข้าถึงตัวละครนั้นได้"
เพลงประกอบ

เร็วโหด..เหมือนโกรธเธอ มีเพลงประกอบสองเพลงคือ "เดี๋ยวจะทำตามความฝัน" ขับร้องโดยแทงแบดวอยซ์ ซึ่งเขียนและผลิตด้วยตนเอง โดยเกี่ยวกับนักล่าฝันคนหนึ่งที่พยายามทำตามความฝัน แต่ชีวิตของเขากลับมีธุระถาโถมเข้ามาไม่หยุด จนไม่มีเวลาไปทำตามความฝันของตนเอง ส่วนอีกเพลงหนึ่ง "บ้านของหัวใจ" ของซูเปอร์เบเกอร์ ถูกนำมาร้องใหม่โดยนาเดีย สุทธิกุลพานิช ซึ่งหวนกลับมาร้องเพลงอีกครั้งนับตั้งแต่เพลง "ของฝากจากทะเล" เมื่อ พ.ศ. 2550
การฉาย

ตัวอย่างแรกถูกเผยแพร่เมื่อวันที่ 7 มีนาคม พ.ศ. 2565 ต่อมามีการจัดงานแถลงข่าวที่คิวสเตเดียม ศูนย์การค้าเอ็มควอเทียร์ ในวันที่ 17 มีนาคม โดยมีการถ่ายทอดสดผ่านเฟซบุ๊กของจีดีเอชและได้เผยตัวอย่างภาพยนตร์ฉบับเต็มออกมาในวันเดียวกัน
เร็วโหด..เหมือนโกรธเธอ ฉายรอบทั่วไปในโรงภาพยนตร์เมื่อวันที่ 6 เมษายน พ.ศ. 2565 และฉายรอบพิเศษในวันเดียวกันที่โรงภาพยนตร์พารากอนซีนีเพล็กซ์ ลานแฟชั่นฮอลล์ ศูนย์การค้าสยามพารากอน
ในต่างประเทศ เร็วโหด..เหมือนโกรธเธอ ได้รับเลือกให้เป็นภาพยนตร์ฉายเปิดเทศกาลภาพยนตร์เอเชียนิวยอร์ก ครั้งที่ 21 (NYAFF) ที่ลินคอล์นเซ็นเตอร์ นครนิวยอร์ก ในวันที่ 15 กรกฎาคม พ.ศ. 2565 นับเป็นภาพยนตร์ไทยเรื่องที่สองที่ได้ฉายเปิดให้กับเทศกาลดังกล่าว ถัดจาก ฉลาดเกมส์โกง